คือทุกประจำเดือนจะมาช่วงกลางเดือนและถ้ากลางเดือนไม่มา จะมาอีกทีตอนช่วงๆสิ้นเดือนค่ะ แต่เดือนตุลาคมไม่มาค่ะ พอมาเดือนพฤจิตก้ยังไม่มาค้ะวันนี้ตรวจขึ้นสองขีดค่ะควรทำยังใงดีค่ะยังไม่พร้อมเลยค่ะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว และได้อ่านผลหลังการทดสอบไม่เกิน 5 นาที แล้วพบขึ้น 2 ขีด ก็แสดงว่ามีการตั้งครรภ์เกิดขึ้นค่ะในเบื้องต้น แนะนำให้ปรึกษากับแฟน และพ่อ แม่ ของฝ่ายเราและฝ่ายแฟนเรา หรือผู้ใหญ่ที่ดูแลเรา ว่าจะหาทางออกร่วมกันอย่างไร บางทีพ่อ แม่อาจอยากได้หลานก็ได้ค่ะ และลูกคนนี้ที่จะเกิดมา อาจเป็นกำลังสำคัญในอนาคตของเราก็ได้ ไม่อยากให้ตัดสินใจไปโดยที่ยังไม่คิดให้รอบด้าน หรือยังไม่ทราบถึงความต้องการของอื่นๆ ที่อยู่ใกล้และดูแลเราค่ะนอกจากนี้ อาจโทรไปปรึกษาที่เบอร์ 1663 สายด่วนท้องไม่พร้อม เพื่อรับฟังคำแนะนำอื่นๆ เพิ่มเติมค่ะ หากตัดสินใจจะทำแท้งจริง ก็ควรไปพบสูติ-นรีแพทย์เท่านั้น ไม่ควรซื้อยามาทานหรือเหน็บยาเอง เพราะหากทำไม่ถูกต้อง อาจไม่เกิดการแท้ง หรือมีโอกาสที่จะเกิดอันตราย หรือเกิดภาวะแทรกซ้อนจนไม่สามารถมีลูกได้อีกในอนาคตค่ะ